b'\n_START_ARTICLE_\nAndreas Granqvist\n_START_SECTION_\nUra\n_START_PARAGRAPH_\nGranqvist aloitti uransa paikallisseura P\xc3\xa5arps GIF:iss\xc3\xa4. H\xc3\xa4n my\xc3\xb6hemmin siirtyi Helsingborgiin, jossa h\xc3\xa4n teki debyyttins\xc3\xa4 Allsvenskanissa vuonna 2004. Kaksi vuotta my\xc3\xb6hemmin h\xc3\xa4nest\xc3\xa4 tuli joukkueen kapteeni, kun joukkue voitti Ruotsin cupin._NEWLINE_Tammikuussa 2007 h\xc3\xa4n siirtyi lainasopimuksella Englannin valioliigassa pelaavaan Wigan Athleticiin. Kes\xc3\xa4kuussa 2007 h\xc3\xa4n teki Wiganin kanssa kahden vuoden sopimuksen._NEWLINE_Maaliskuussa 2008 Granqvist palasi Helsingborgiin lainasopimuksella, joka ulottui Valioliiga-kauden loppumiseen kes\xc3\xa4kuussa._NEWLINE_Hein\xc3\xa4kuussa 2008 Granqvist teki nelj\xc3\xa4n vuoden sopimuksen Eredivisie-seura Groningenin kanssa. Hein\xc3\xa4kuussa 2011 h\xc3\xa4n siirtyi Serie A -seura Genoaan._NEWLINE_Elokuussa 2013 Granqvist siirtyi ven\xc3\xa4l\xc3\xa4isseura Krasnodariin, jossa h\xc3\xa4n pelasi viisi vuotta ennen paluutaan Helsingborgiin._NEWLINE_Granqvist edustaa Ruotsin maajoukkuetta ja oli joukkueen kokoonpanossa muun muassa vuosien 2008, 2012 ja 2016 EM-kilpailuissa sek\xc3\xa4 vuoden 2018 MM-kilpailuissa. H\xc3\xa4n on ollut maajoukkueen kapteeni vuodesta 2016.'